કોર્ટમાં હાજર અમિત શાહને જજે કહ્યું કે, તમે જે પણ બોલશો તે નિવેદનમાં નોંધાશે, માટે બોલતા પહેલા વિચાર કરજો અને ન સમજાય તો ફરીથી પૂછજો. અમિત શાહે પોતાના નિવેદનમાં એમ પણ જણાવ્યું કે, સવારે 9.30 વાગ્યે માયા કોડનાની હોસ્પિટલમાં હાજર નહોતા. હોસ્પિટલમાંથી બહાર નીકળતી વખતે 10.30ની આસપાસ મેં તેમને જોયા હતા. સાથે જ તેમણે સ્પષ્ટતા પણ કરી હતી કે, એક જ પક્ષમાં હોવાથી માયાબહેનનો બચાવ કરું છું, એ સત્ય નથી. ઉલ્લેખનીય છે કે, માયા કોડનાનીએ પોતાના નિવેદનમાં કહ્યું હતું કે, રમખાણો થયા એ દિવસે સવારે તેઓ વિધાનસભા ગયા હતા અને ત્યાંથી સોલા સિવિલ હોસ્પિટલ પહોંચ્યા હતા. એ સમયે અમિત શાહ પણ હોસ્પિટલમાં હાજર હતા.